לאופולד הרביעי, דוכס אנהלט

לאופולד הרביעי, דוכס אנהלט (בגרמנית: Leopold IV. von Anhalt; 1 באוקטובר 1794 – 22 במאי 1871), היה דוכס אנהלט-דסאו בין השנים 1817–1863, ולאחר מכן דוכס אנהלט עד לשנת 1871.

ביוגרפיה
לאופולד נולד ב-1 באוקטובר 1794 בדסאו, לפרידריך, נסיך הכתר של אנהלט-דסאו ואמליה, רוזנת הסן-הומבורג, בתם של פרידריך החמישי, רוזן הסן-הומבורג וקרולינה, נסיכת הסן-דרמשטדט.

בשנת 1817 מת סבו לאופולד השלישי, דוכס אנהלט-דסאו, ובמקומו עלה לאופולד לשלטון. בשנת 1847 מת היינריך, דוכס אנהלט-קתן ללא יורשים, ולאופולד ירש את נחלתו, ובשנת 1853 איחד את הנחלות לדוכסות אנהלט-דסאו-קתן. במהלך מהפכות אביב העמים נאלץ לאופולד לתת חוקה חדשה לנתיניו, אולם לאחר מכן ביטל אותה, ובשנת 1859 נתן חוקה אחרת לדוכסות. בשנת 1863 מת אלכסנדר קרל, דוכס אנהלט-ברנבורג ללא יורשים, ולאופולד ירש אותו, ובעקבות כך אוחדו כל נחלות בית אנהלט לדוכסות אנהלט המאוחדת.

בשנת 1866 הצטרפה הדוכסות בראשות לאופולד לפרוסיה במלחמת אוסטריה–פרוסיה, ובשנת 1867 הצטרפה לקונפדרציה הצפון-גרמנית. בשנת 1870 לחמו כוחות הדוכסות לצד פרוסיה במלחמת צרפת–פרוסיה, ובשנת 1871 הצטרפה הדוכסות לאימפריה הגרמנית.

בשנת 1871 מת לאופולד, ובנו פרידריך הראשון, דוכס אנהלט עלה לשלטון במקומו.

משפחתו
ב-18 באפריל 1818 התחתן לאופולד עם פרדריקה וילהלמינה, נסיכת פרוסיה, בתם של לודוויג קרל, נסיך פרוסיה ופרדריקה ממקלנבורג-שטרליץ. לזוג נולדו 6 ילדים:
 אוגוסטה (1819–1822).
 אגנס, נסיכת אנהלט-דסאו (1824–1897), התחתנה עם ארנסט הראשון, דוכס סקסוניה-אלטנבורג.
 בן מת (1825).
 בן מת (1827).
 פרידריך הראשון, דוכס אנהלט (1831–1904).
 מריה אנה, נסיכת אנהלט-דסאו (1837–1906), התחתנה עם פרידריך קרל, נסיך פרוסיה.

 אילן יוחסין 

קישורים חיצוניים

Deutsche Biographie, Leopold Friedrich - Deutsche Biographie, www.deutsche-biographie.de (בגרמנית)
 לאופולד הרביעי, דוכס אנהלט  בית אסקניה  נולד:1 באוקטובר 1794 מת:22 במאי 1871 לאופולד השלישי, דוכס אנהלט-דסאו דוכסות אנהלט-דסאו  1817–1853 איחוד עם דוכסות אנהלט-קתן היינריך, דוכס אנהלט-קתן דוכסות אנהלט-קתן  1847–1853 איחוד עם דוכסות אנהלט-דסאו איחוד הדוכסויות אנהלט-דסאו ואנהלט-קתן דוכסות אנהלט-דסאו-קתן  1853–1863 איחוד עם דוכסות אנהלט-ברנבורג אלכסנדר קרל, דוכס אנהלט-ברנבורג דוכסות אנהלט-ברנבורג  1863 איחוד עם דוכסות אנהלט-דסאו-קתן הקמה חדשה דוכסות אנהלט  1863–1871 פרידריך הראשון, דוכס אנהלט

קטגוריה:דוכסים גרמנים
קטגוריה:בית אסקניה
קטגוריה:ילידי 1794
קטגוריה:גרמנים שנפטרו ב-1871